32006D0048
L 026/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 27 януари 2006 година
за изменение на Решение 2004/233/ЕО по отношение на списъка с лаборатории, получили разрешение да проверяват ефективността на ваксинацията срещу бяс при някои домашни месоядни животни
(нотифицирано под номер С(2006) 122)
(текст от значение за ЕИП)
(2006/48/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 2000/258/EО на Съвета от 20 март 2000 г. относно определяне на специален институт, който отговаря за определяне на критериите, необходими за стандартизиране на серологичните тестове за мониторинг на ефикасността на ваксините против бяс (1), и по-специално член 3 от него,
като има предвид, че:
(1)
Решение 2000/258/ЕО определя лабораторията на Agence française de sécurité sanitaire de Nancy (Лаборатория AFSSA, Нанси), Франция, като специфичния институт, отговарящ за установяването на критериите, необходими за стандартизиране на серологичните тестове за наблюдение на ефективността на ваксини срещу бяс.
(2)
Решение 2000/258/ЕО предвижда също така лаборатория AFSSA, Нанси, да изпрати на Комисията списък с лабораториите на Общността, които да получат разрешение да извършват тези серологични тестове. Съобразно това лаборатория AFSSA, Нанси, изпълнява установената процедура за проверка на квалификацията с цел оценка на лабораториите, преди да получат разрешение да извършват серологични тестове.
(3)
Решение 2004/233/ЕО на Комисията от 4 март 2004 г. относно разрешаване на лаборатории да контролират ефективността на ваксинирането против бяс при някои домашни месоядни животни (2) установява списък с упълномощените лаборатории в държавите-членки въз основа на резултатите от тестовете за квалификация, съобщени от Лаборатория AFSSA, Нанси.
(4)
Лаборатория AFSSA, Нанси, разреши допълнителна лаборатория в Германия в съответствие с Решение 2000/258/ЕО.
(5)
Следователно тази лаборатория трябва да бъде добавена към списъка с одобрени лаборатории в държавите-членки, установен в приложението към Решение 2004/233/ЕО.
(6)
Решение 2004/233/ЕО следва да бъде съответно изменено.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
В приложение I към Решение 2004/233/ЕО в раздела за Германия се добавя следната точка 8:
„8.
Vet Med Labor GmbH
Mörikestr. 28/3
D-71636 Ludwigsburg“
Член 2
Адресати на настоящото решение са държавите-членки.
Съставено в Брюксел на 27 януари 2006 година.